ai4bharat/Pralekha huggingface dataset:
প্রধানমন্ত্রীরদপ্তর
ত্রিপুরার ৫০-তম প্রতিষ্ঠা দিবসে প্রধানমন্ত্রীর ভাষণ
নতুন দিল্লি, ২১ জানুয়ারি, ২০২২
প্রধানমন্ত্রী শ্রী নরেন্দ্র মোদী ত্রিপুরা রাজ্যের প্রতিষ্ঠা দিবস উপলক্ষ্যে রাজ্যবাসীকে অভিনন্দন জানিয়েছেন । এই রাজ্য প্রতিষ্ঠা ও উন্নয়নে যারা অবদান রেখেছেন তাদের প্রতিও শ্রদ্ধা জানান তিনি । শ্রী মোদী মানিক্য রাজবংশের সময়কাল থেকে রাজ্যের মর্যাদা রক্ষায় যারা অবদান রেখেছেন তাদের কথাও উল্লেখ করেন । রাজ্যের সাধারণ মানুষের ঐক্য ও সম্মিলিত প্রচেষ্টার উচ্ছ্বসিত প্রশংসা জানান তিনি ।
প্রধানমন্ত্রী ৩ বছরের সময়কালে উন্নয়নের কথা তুলে ধরেন এবং তিনি জানান, ডবল ইঞ্জিনের সরকারের নিরলস প্রচেষ্টার ফলে ত্রিপুরায় একাধিক সুযোগ-সুবিধা তৈরি হয়েছে । এক্ষেত্রে তিনি ত্রিপুরার একাধিক উন্নয়নের প্রসঙ্গ তুলে ধরেন । প্রধানমন্ত্রী জানান, পরিকাঠামো নির্মাণের মাধ্যমে এই রাজ্যটি দ্রুত বাণিজ্য করিডরের কেন্দ্রে পরিণত হচ্ছে । সড়ক, রেলপথ, আকাশপথ, অভ্যন্তরীণ জলপথের মাধ্যমে ত্রিপুরা আজ বিশ্বের অন্যান্য অংশের সঙ্গে যুক্ত হয়েছে । ডবল ইঞ্জিন সরকার ত্রিপুরার দীর্ঘদিনের অমীমাংসিত দাবি পূরণ করে বাংলাদেশের চট্টগ্রাম সমুদ্র বন্দরে প্রবেশাধিকার পেয়েছে । ২০২০ সালে আখাউড়া সুসংহত চেকপোস্টের মাধ্যমে এই রাজ্যটিতে বাংলাদেশ থেকে প্রথম কার্গো এসে পৌঁছেছে । এদিন প্রধানমন্ত্রী মহারাজা বীর বিক্রম বিমানবন্দরের সাম্প্রতিক সম্প্রসারণের কথাও তুলে ধরেন ।
প্রধানমন্ত্রী দরিদ্র পাকা বাড়ি এবং আবাসন নির্মাণে নতুন প্রযুক্তি ব্যবহারের বিষয়ে এরাজ্যে ভালো কাজ হয়েছে বলেও জানান । যে লাইটহাউস প্রকল্পগুলি ৬টি রাজ্যে শুরু করা হয়েছে, তার মধ্যে অন্যতম হল ত্রিপুরা । তিনি বলেন, গত ৩ বছরে এই কাজ যথেষ্ট এগিয়েছে । তিনি আরও জানান, প্রশাসন পরিচালনার ক্ষেত্রে স্বচ্ছতা থেকে পরিকাঠামোগত উন্নয়ন- এই পদক্ষেপগুলি আগামী কয়েক দশকের জন্য এ রাজ্যকে আরও সামনের দিকে এগিয়ে নিয়ে যাবে । সমস্ত গ্রামে সুবিধা পৌঁছে দেওয়া এবং ত্রিপুরাবাসীর জীবনকে আরও সহজ ও উন্নত করতে সবরকম প্রয়াস চালানো হচ্ছে ।
প্রধানমন্ত্রী বলেন, ভারত যখন স্বাধীনতার ১০০ বছর পূর্ণ করবে ত্রিপুরা রাজ্যও তখন ৭৫ বছর পূরণ করবে । তিনি জানান, “ নতুন সংকল্প এবং নতুন সুযোগের জন্য এ এক অসাধারণ সময় ।”
CG/SS/RAB
(
মহাকাশদপ্তর
ভারতের প্রথম মানববাহী মহাকাশ অভিযান ‘গগনযান’ কোভিড মহামারীর জেরে প্রভাবিত হবেনা : ডঃ জীতেন্দ্র সিং
নয়াদিল্লী, ২৯ জুন, ২০২০
উত্তর পূর্বঞ্চল মন্ত্রকের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রী, কর্মীবর্গ, গণ অভিযোগ, পেনশন, আণবিক শক্তি এবং মহাকাশ দপ্তরের মন্ত্রী ডঃ জীতেন্দ্র সিং আজ জানিয়েছেন, ভারতের প্রথম মানববাহী মহাকাশ অভিযান "গগনযান" কোভিড-১৯ মহামারীর জেরে প্রভাবিত হবেনা। এই অভিযানের প্রস্তুতি সঠিক পথেই চলেছে।
গত এক বছরে ভারতীয় মহাকাশ গবেষণা সংস্থা ইসরো এবং মহাকাশ বিভাগের গুরুত্বপূর্ণ সাফল্য ও ভবিষ্যৎ পরিকল্পনা সম্পর্কে ব্যাখ্যা দিতে গিয়ে ডঃ জীতেন্দ্র সিং বলেন, কোভিড-১৯ মহামারীর কারণে রাশিয়ায় চার ভারতীয় নভশ্চরের প্রশিক্ষণ বন্ধ রাখতে হয়েছিল। কিন্তু ইসরোর চেয়ারম্যান ও বিজ্ঞানীদের পরামর্শ মতো এই প্রশিক্ষণ কর্মসূচি পুনরায় চালু করা হয়েছে। ২০২২ সালে স্বাধীনতার ৭৫ বছর পূর্তির আগেই পরিকল্পনা অনুযায়ী এই অভিযান শুরু হওয়ার কথা রয়েছে।
ইসরোর কর্মকান্ডে বেসরকারী অংশিদারিত্বকে উৎসাহ দেওয়ার ক্ষেত্রে মন্ত্রীসভার সম্প্রতি সিদ্ধান্ত সম্পর্কে ব্যাখ্যা দিতে গিয়ে শ্রী সিং বলেন, ‘ভারতীয় জাতীয় মহাকাশ প্রচার এবং অনুমোদন কেন্দ্র ’ নামে একটি নিয়ন্ত্রক সংস্থা প্রতিষ্ঠা করা হবে। তিনি আরও বলেন, এতে মহাকাশ অভিযানের ক্ষেত্রে দেশের সক্ষমতা বৃদ্ধি এবং বেসরকারী অংশিদারিত্বের সুযোগ তৈরি হবে।"চন্দ্রায়ণ-৩" অভিযান সম্পর্কে ডঃ জীতেন্দ্র সিং বলেন, আগামী বছর এই অভিযানের সূচনা হতে পারে। এই অভিযানে একটি ল্যান্ডার, রোভার এবং মডিউলগুলি বহন করে সামনের দিকে এগিয়ে নিয়ে যাওয়ার জন্য পরিচালন ব্যবস্থাপনা যুক্ত করা হবে বলে তিনি জানান।
(CG/SS/NS
প্রধানমন্ত্রীরদপ্তর
সেন্ট ফ্র্যান্সিস জেভিয়ার উৎসব উপলক্ষ্যে গোয়ার জনসাধারণকে প্রধানমন্ত্রীর শুভেচ্ছা
নতুনদিল্লি, ৩রা ডিসেম্বর, ২০২১
প্রধানমন্ত্রী শ্রী নরেন্দ্র মোদী সেন্ট ফ্র্যান্সিস জেভিয়ার দিবস উপলক্ষ্যে গোয়ার জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “সেন্ট ফ্র্যান্সিস জেভিয়ার দিবস উপলক্ষ্যে গোয়ার জনসাধারণকে শুভেচ্ছা জানাই। এই উৎসব আমাদের সমাজে সম্প্রীতি ও ভ্রাতৃত্ববোধকে আরো প্রসারিত করুক।“
CG/CB/NS/
(
যোগাযোগওতথ্যপ্রযুক্তিমন্ত্রক
ভারতে টেলিযোগাযোগ সামগ্রীর উৎপাদন বিশ্বমানে পৌঁছবে
নয়াদিল্লি, ১৭ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা টেলিযোগাযোগ ও নেটওয়ার্কিং সামগ্রীর ক্ষেত্রে ১২ হাজার ১৯৫ কোটি টাকার বাজেট সংস্থান সহ উৎপাদন সংযুক্ত উৎসাহ ভাতা কর্মসূচি অনুমোদন করেছে।
উৎপাদন সংযুক্ত উৎসাহ ভাতা কর্মসূচির উদ্দেশ্যই হ’ল ভারতে টেলিযোগাযোগ ও নেটওয়ার্কিং সামগ্রীর উৎপাদন বাড়ানো এবং মেক ইন ইন্ডিয়া উদ্যোগের মাধ্যমে উৎসাহিত করে সুনির্দিষ্ট কয়েকটি টেলিযোগাযোগ ও নেটওয়ার্কিং সামগ্রীর ক্ষেত্রে বিনিয়োগ আকৃষ্ট করা এবং দেশীয় উৎপাদন বাড়াতে আর্থিক সুযোগ-সুবিধা দেওয়া। এই কর্মসূচির ফলে টেলিযোগাযোগ ও নেটওয়ার্কিং সামগ্রীর রপ্তানিও বাড়বে। ভারতে সুনির্দিষ্ট টেলিযোগাযোগ ও নেটওয়ার্কিং সামগ্রী উৎপাদনের সঙ্গে যুক্ত সংস্থাগুলিকে কর্মসূচির আওতায় সহায়তা দেওয়া হবে।
সারা বিশ্বে টেলিযোগাযোগ ও নেটওয়ার্কিং সামগ্রীর রপ্তানির বাজার ১০০ বিলিয়ন মার্কিন ডলার। ভারত বিশাল এই বাজারের সুবিধাও নিতে পারে। এই কর্মসূচির আওতায় বিশ্বের অগ্রণী সংস্থাগুলির কাছ থেকে বিপুল বিনিয়োগ আকৃষ্ট করে ভারতে টেলিযোগাযোগ ও নেটওয়ার্কিং সামগ্রীর উৎপাদন ক্ষমতা বাড়ানো সম্ভব। একই সঙ্গে, বিশ্ব বাজারের সুবিধা গ্রহণ করতে দেশীয় অগ্রণী সংস্থাগুলিকেও উৎসাহিত করা, যাতে তারা রপ্তানি বাজারে বড় ভূমিকা পালন করতে পারে।
ভারতের উৎপাদন ক্ষমতা ও রপ্তানির পরিমাণ বাড়াতে আত্মনির্ভর ভারত উদ্যোগের সঙ্গে সঙ্গতি রেখে এই কর্মসূচিতে অনুমোদন দেওয়া হয়েছে। উল্লেখ করা যেতে পারে, ২০২০-র নভেম্বরে টেলিযোগাযোগ দপ্তর সহ একাধিক মন্ত্রক ও দপ্তরের মাধ্যমে উৎপাদন সংযুক্ত উৎসাহ ভাতা কর্মসূচি রূপায়ণে মন্ত্রিসভা একটি বিশেষ কর্মসূচি গ্রহণের প্রস্তাব মঞ্জুর করে। এই বিশেষ কর্মসূচির অঙ্গ হিসাবেই ভারতে উৎপাদন ক্ষমতা বাড়ানো ও রপ্তানির পরিমাণ বৃদ্ধি করার উদ্যোগ নেওয়া হয়।
ক্ষুদ্র ও মাঝারি শিল্প সংস্থাগুলির জন্য ৭-৪ শতাংশ সুদ ছাড় সহ সর্বনিম্ন ১০ কোটি টাকা পর্যন্ত বিনিয়োগ করা যেতে পারে। অবশ্য, ৫ বছরের বেশি মেয়াদী কর্মসূচি রূপায়ণের ক্ষেত্রে ১০০ কোটি টাকা পর্যন্ত বিনিয়োগের ক্ষেত্রে ৬-৪ শতাংশ পর্যন্ত সুদ ছাড়ের সুবিধা রয়েছে।
এই কর্মসূচির ফলে ভারত টেলিযোগাযোগ ও নেটওয়ার্কিং সামগ্রী উৎপাদনের ক্ষেত্রে বিশ্বের অগ্রণী কেন্দ্র হয়ে উঠবে। আগামী ৫ বছরে উৎপাদন পরিমাণ ২ লক্ষ কোটি টাকায় পৌঁছবে বলে মনে করা হচ্ছে। একই সঙ্গে, মূল্যসংযোজন বৃদ্ধি পাওয়ার ফলে উৎপাদন ক্ষেত্রে ভারতে প্রতিযোগিতা আরও বাড়বে। টেলিযোগাযোগ ও নেটওয়ার্ক সামগ্রী উৎপাদনের ক্ষেত্রে এই কর্মসূচির ফলে ৩ হাজার কোটি টাকার বেশি বিনিয়োগ হবে এবং প্রত্যক্ষ ও পরোক্ষভাবে ব্যাপক কর্মসংস্থানের সুযোগ সৃষ্টি হবে বলে মনে করা হচ্ছে। এই কর্মসূচির ফলে ভারত আত্মনির্ভরতার লক্ষ্যে আরেক ধাপ অগ্রসর হবে।
ক্রেতা, খাদ্যএবংগণবন্টনমন্ত্রক
খাদ্য ও গণবন্টন দপ্তর ২০১৫ সালের খাদ্য নিরাপত্তা আইনের সংশোধনীর ব্যাপারে বিজ্ঞপ্তি  জারি করেছে
নয়াদিল্লী, ২১ জুন, ২০২১
খাদ্য ও গণবন্টন দপ্তর ২০১৩ সালের জাতীয় খাদ্য সুরক্ষা আইন অনুযায়ী সুবিধাভোগীরা যাতে নির্ধারিত ভর্তুকিযুক্ত খাদ্যশস্য সঠিক পরিমাণে পান সেজন্য সেই সংক্রান্ত ২০১৫ সালের সংশোধিত আইনের বিজ্ঞপ্তিটি ১৮ই জুন জারি করেছে।
যেসমস্ত রাজ্যে ডিলাররা ‘বৈদ্যুতিন পয়েন্ট অফ সেল’ মেশিনটি যথাযথভাবে ব্যবহার করবে, তাদের উৎসাহিত করার জন্য কিছু সিদ্ধান্ত নেওয়া হয়েছে। এই যন্ত্রটি ব্যবহার করলে, খাদ্য শস্যের সাশ্রয় হবে। এছাড়াও ২০১৫ সালের খাদ্য সুরক্ষা সংক্রান্ত সংশোধনীতে রাজ্য সরকারগুলিকে সাহায্য করার নিয়মাবলীর ৭ নম্বর ধারার ২ নম্বর উপধারা অনুযায়ী জাতীয় খাদ্য সুরক্ষা আইনের আওতায় সুবিধাভোগীদের নির্ধারিত ভর্তুকিযুক্ত খাদ্যশস্য দেওয়ার প্রক্রিয়াটিও এর ফলে স্বচ্ছভাবে করা যাবে । যারা এই যন্ত্র ব্যবহার করবে তাদের জন্য নির্ধারিত হিসাবের অতিরিক্ত কুইন্টাল প্রতি ১৭ টাকা দেওয়া হবে। এর ফলে যেকোন রাজ্য বা কেন্দ্রশাসিত অঞ্চল খাদ্যশস্য কেনা, সেটি বন্টনের জন্য প্রয়োজনীয় ব্যবস্থাপনার রক্ষণাবেক্ষণের কাজে এই অর্থ ব্যয় করতে পারবে। এই প্রক্রিয়ায় বৈদ্যুতিন ওজনের যন্ত্র ব্যবহার করা হবে এবং বিক্রি সংক্রান্ত সরঞ্জামের সঙ্গে যোগসূত্র বজায় রাখার কাজ যান্ত্রিকভাবে করা যাবে। রাজ্যগুলিকে বৈদ্যুতিন পয়েন্ট অফ সেলিং মেশিন  ব্যবহার করতে উৎসাহিত করা হচ্ছে।
এই সংশোধনের ফলে নির্ধারিত সুবিধাভোগীদের জাতীয় খাদ্য নিরাপত্তা আইনে যে পরিমাণ খাদ্যশস্য পাওয়ার কথা ছিল তারা সঠিক পরিমাণ খাদ্যশস্য পাবেন। বৈদ্যুতিন যন্ত্রের মাধ্যমে খাদ্যশস্য বন্টন করার ফলে, নির্দিষ্ট সুবিধাভোগীর জন্য যত খাদ্যশস্য নির্ধারিত আছে সেই ব্যক্তিই ততটাই খাদ্যশস্য পাবেন। এর জন্য বায়োমেট্রিক পদ্ধতির সাহায্য নেওয়া হবে। ইপিওএস-এর সঙ্গে বৈদ্যুতিন ওজন যন্ত্রের সংযুক্তিকরণের ফলে ন্যায্য মূল্যের দোকান থেকে ডিলাররা সুবিধাভোগীদের সঠিক পরিমাণে খাদ্যশস্য দেবেন। এই প্রসঙ্গে উল্লেখযোগ্য যে গণবন্টন ব্যবস্থাপনায় তথ্য ও যোগাযোগ প্রযুক্তির যথাযথ প্রয়োগের ফলে পুরো প্রক্রিয়াটিতে স্বচ্ছতা আসবে। এক্ষেত্রে লেনদেনের হিসেবে আধার কার্ড ব্যবহার করা যাবে। যার ফলে প্রকৃত সুবিধাভোগী জাতীয় খাদ্য নিরাপত্তা আইনের সুবিধা পাবেন।
ন্যায্য মূল্যের দোকানগুলির ডিলাররা বৈদ্যুতিন পয়েন্ট অফ সেলের সাহায্য লেনদেন করলে তাদের জন্য অতিরিক্ত সুবিধার ব্যবস্থা করতে ২০১৫র আগস্ট মাসে খাদ্য নিরাপত্তা সংক্রান্ত আইনে রাজ্য সরকারগুলিকে সহায়তার নিয়মাবলী তৈরি করা হয়েছিল। এই নিয়ম অনুযায়ী সংশ্লিষ্ট ডিলার কুইন্টাল প্রতি অতিরিক্ত ১৭ টাকা পাবেন। এই অর্থ খাদ্যশস্য সংগ্রহ করা এবং বৈদ্যুতিন সরঞ্জামগুলি রক্ষণাবেক্ষণের কাজে ব্যয় করা যাবে। যেসব ন্যায্য মূল্যের দোকান পয়েন্ট অফ সেল যন্ত্রটি ব্যবহার করতে তাদেরকে এই অতিরিক্ত অর্থ দেওয়া হবে। এ সংক্রান্ত গেজেট বিজ্ঞপ্তিটি দেখার জন্য নিচের লিঙ্কে ক্লিক করুন-
https://static.pib.gov.in/WriteReadData/specificdocs/documents/2021/jun/doc202162111.pdf
CG/CB/NS
(Visitor Counter : 149
সারওরসায়নমন্ত্রক
দেশে গবেষণা ও উদ্ভাবনের প্রসারে শিল্প সংস্থা ও শিক্ষা প্রতিষ্ঠানের মধ্যে অংশীদারিত্ব আরও নিবিড় করার আহ্বান জানিয়েছেন ডঃ মনসুখ মান্ডভিয়া
নয়াদিল্লি, ২৫ ফেব্রুয়ারি, ২০২২
কেন্দ্রীয় রসায়ন ও সার মন্ত্রী ডঃ মনসুখ মান্ডভিয়া ইন্ডাস্ট্রি কানেক্ট ২০২২ : শিল্প সংস্থা ও শিক্ষা প্রতিষ্ঠানের মধ্যে সমন্বয় সম্পর্কিত এক সেমিনারের উদ্বোধন করেন। এই উপলক্ষে বিভাগীয় প্রতিমন্ত্রী শ্রী ভগবন্ত খুবা, রসায়ন ও পেট্রোরসায়ন দপ্তরের সচিব শ্রীমতী আরতী আহুজা, সাইপেত – এর মহানির্দেশক ডঃ শিশির সিনহা প্রমুখ উপস্থিত ছিলেন।
ওয়েবিনারে শ্রী মান্ডভিয়া বলেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে ভারত কার্যকরভাবে কোভিড-১৯ পরিস্থিতি মোকাবিলা করেছেন। বৈজ্ঞানিক ও চিকিৎসা মহলকে প্রধানমন্ত্রী সবরকম সাহায্য করেছেন। এর ফলে, ভারত টিকা উদ্ভাবন ও গবেষণার ক্ষেত্রে অগ্রণী দেশগুলির সঙ্গে কাঁধে কাঁধ মিলিয়ে এগিয়ে চলেছে।
দেশের সার্বিক অগ্রগতিতে উদ্ভাবন ও প্রযুক্তির গুরুত্বের উপর জোর দিয়ে ডঃ মান্ডভিয়া শিল্প সংস্থা ও শিক্ষা প্রতিষ্ঠানের মধ্যে আরও নিবিড় অংশীদারিত্ব গড়ে তোলার উপর জোর দেন। এ সম্পর্কে তিনি আরও বলেন, এ ধরনের অংশীদারিত্ব, গবেষণা ও উদ্ভাবনের প্রসারে সাহায্য করবে। প্রধানমন্ত্রীর ‘মেক ইন ইন্ডিয়া’, ‘মেক ফর দ্য ওয়ার্ল্ড’ বা ভারতের উৎপাদিত পণ্য সমগ্র বিশ্বের কল্যাণে কাজে লাগানোর যে, পরিকল্পনা নিয়েছেন, তা বাস্তবায়িত করতে অদম্য জেদ এবং উৎপাদন ক্ষেত্রের গুণমান বাড়ানো প্রয়োজন। এই লক্ষ্য পূরণে এক ভবিষ্যৎ রূপরেখা তৈরি করতে সেমিনারে বিশদে আলাপ-আলোচনা হবে বলে শ্রী মান্ডভিয়া আশা প্রকাশ করেন।
CG/BD/SB
(Visitor Counter : 110
আয়ুষ
পোষণ মাস উদযাপন উপলক্ষে আয়ুষ ভিত্তিক পুষ্টির বিষয়ের উপর গুরুত্ব দেওয়া হয়েছে
নয়াদিল্লী, ১০ সেপ্টেম্বর, ২০২০
সেপ্টেম্বর মাস জুড়ে পোষণ মাস বা পুষ্টি মাস উদযাপনের অঙ্গ হিসেবে চিরাচরিত বিভিন্ন ব্যবস্থার মাধ্যমে পুষ্টির উপাদান নিয়ে আলোচনা হবে। কোভিড-১৯ মহামারীর প্রেক্ষিতে প্রয়োজনীয় নিয়ম মেনে পোষণ অভিযানে এ ধরণের বিষয়গুলি আরও বেশি গুরুত্ব পাবে।
প্রধানমন্ত্রী শ্রী নরেন্দ্র মোদী ২০১৮ সালের ৮ই মার্চ সর্বাঙ্গীন পুষ্টির লক্ষ্যে জাতীয় স্তরে পুষ্টি মিশন- পোষণ অভিযানের সূচনা করেছিলেন। এই কর্মসূচীতে যারা অপুষ্টিতে ভুগছেন, যেসব শিশুর জন্মের সময় ওজন কম ছিল, বয়ঃসন্ধিতে থাকা মেয়েরা, গর্ভবতী মহিলা, যাঁরা সন্তানদের স্তন্যদান করেন এবং যেসব শিশুদের রক্তাল্পতা রয়েছে তাদের প্রতি বেশি গুরুত্ব দেওয়া হয়। ভারতের চিরাচরিত সব ধরণের ওষুধগুলিতে খাদ্য এবং খাদ্যাভ্যাসের ওপর বেশি গুরুত্ব দেওয়া হয়েছে। দেখা গেছে চিরাচরিত এইসব ধারণা বিজ্ঞান সম্মত এবং বর্তমানে পোষণ অভিযানে এগুলি গুরুত্ব পাচ্ছে। কেন্দ্রীয় স্বাস্থ্য ও পরিবার কল্যাণ মন্ত্রক, আয়ুষ মন্ত্রক, পঞ্চায়েতী রাজ মন্ত্রক, নারী ও শিশু বিকাশ মন্ত্রক ৭ই সেপ্টেম্বর সব রাজ্য এবং কেন্দ্রশাসিত অঞ্চলের মুখ্যসচিবদের সঙ্গে আলোচনায় পোষণ অভিযানে আয়ুষ ভিত্তিক ব্যবস্থাপনার প্রতি বেশি জোর দিয়েছিলেন।
এই অভিযানের অন্যতম গুরুত্বপূর্ণ দিক হল যেসব শিশুরা চূড়ান্ত অপুষ্টিতে ভুগছে, তাদের দ্রুত শনাক্ত করা। এর ফলে ওই সব শিশুদের নানা জটিল সমস্যার হাত থেকে রক্ষা করা যাবে এবং যথাযথ চিকিৎসার ব্যবস্থা করা যাবে। তাই এই বছরের রাষ্ট্রীয় পোষণ মাসে চুড়ান্ত অপুষ্টিতে ভোগা শিশুদের দ্রুত শনাক্ত করে চিকিৎসার ব্যবস্থা করার উদ্যোগ নেওয়া হয়েছে।
(ভালো পুষ্টি, পরিপূরক আহার সহ বিভিন্ন বিষয়ে যথাযথ পরামর্শ দেবার জন্য আয়ুর্বেদ, সিদ্ধা এবং ইউনানি বিশেষজ্ঞরা এই প্রক্রিয়ায় যোগ দেবেন। আয়ুষ ইন্টারন্যাশনাল ইনস্টিটিউশন্স এর মত সংস্থা এবং মন্ত্রকের বিভিন্ন স্বশাসিত সংস্থার মাধ্যমে বিশেষ এই উদ্যোগগুলি বাস্তবায়িত করা হবে। এ ছাড়াও আয়ুষ মন্ত্রক পুষ্টি সংক্রান্ত বিষয়ে সরাসরি যুক্ত ‘আহার ‘ কর্মসূচীর মাধ্যমে মাস জুড়ে সচেতনতামূলক নানা অনুষ্ঠানের আয়োজন করবে, যার মূল উদ্দেশ হবে জনসাধারণের কাছে সঠিক বার্তা পৌঁছে দেওয়া।
এই উদ্যোগে সমাজের অংশগ্রহণ নিশ্চিত করার জন্য ভিলেজ হেলথ স্যানিটেশন এন্ড নিউট্রিশন কমিটি-র সদস্যরা ‘পোষণ পঞ্চায়েত ‘ বা পুষ্টি পঞ্চায়েতের আয়োজন করবে। যেখানে বর্তমান নানা উদ্যোগ, স্বাস্থ্য ও পুষ্টি সংক্রান্ত শিক্ষাদান, রোগ প্রতিরোধের বিভিন্ন বিষয় নিয়ে আলোচনা হবে। গ্রাম স্তরে সংশ্লিষ্ট সকলকে সামিল করতে আয়ুষ মন্ত্রক বিশেষ উদ্যোগ নেবে।
CG/CB/NS
বিজ্ঞানওপ্রযুক্তিমন্ত্রক
দূষিত জল পরিশোধন করে সেচের কাজে ব্যবহারের নতুন প্রযুক্তি
নতুন দিল্লি, ১২ ফেব্রুয়ারি, ২০২১
প্রাচীন নিকাশি ব্যবস্থায় অনেক সময় নালা বা নর্দমায় ফাটল থাকায় দূষিত জল মাটিতে মিশে গিয়ে ভূগর্ভস্থ জলকে দূষিত করে দেয়। সম্প্রতি একটি সমীক্ষা চালিয়ে দেখা গেছে যে, নালা এবং নর্দমার দূষিত জল জমিতে ব্যবহার করার ফলে নানা রকমের স্বাস্থ্যের সমস্যা হয়। নালা বা নর্দমার জল দূষিত জলকে পরিশোধন করে তা সেচের কাজে ব্যবহার করা যেতে পারে। এ বিষয়ে পশ্চিমবঙ্গের দুর্গাপুরের সিএসআইআর- সিএমইআরআই সংস্থা একটি নতুন প্রযুক্তির উদ্ভাবন করেছে। একোয়া রেজুভেনেশন প্লান্ট- এর মাধ্যমে একেক বারে প্রায় ২৪ হাজার লিটার দূষিত জলকে শোধন করে তা সেচের কাছে ব্যবহার করা যেতে পারে। এই জল জমিতে ব্যবহার করলে ফসলের ওপর তার কোনো ক্ষতিকর প্রভাব পড়বে না।
সামাজিকন্যায়ওক্ষমতায়নমন্ত্রক
সামাজিক ন্যায় বিচার ও ক্ষমতায়ন মন্ত্রকের অধীন এনএসএফডিসি এবং এনবিসিএফডিসি’র পক্ষ থেকে যৌথভাবে সিএসআর কোভিড ত্রাণ সহায়তা উদ্যোগ
নয়াদিল্লি, ১১ মে, ২০২১
কোভিড-১৯ রোগী এবং লকডাউনের দরুণ ক্ষতিগ্রস্ত দুস্থ মানুষের সহায়তার জন্য সামাজিক ন্যায় বিচার ও ক্ষমতায়ন মন্ত্রকের রাষ্ট্রায়ত্ত সংস্থা জাতীয় তপশিলি জাতি অর্থ সহায়তা উন্নয়ন নিগম  এবং জাতীয় পিছিয়ে পড়া শ্রেণী অর্থ সহায়তা ও উন্নয়ন নিগম  যৌথভাবে কর্পোরেট সামাজিক দায়বদ্ধতার অঙ্গ হিসাবে একাধিক উদ্যোগ গ্রহণ করেছে।
কোভিড-১৯ মহামারীর দ্বিতীয় ঢেউ-এর সময় এই দুটি রাষ্ট্রায়ত্ত সংস্থা প্রবাসী শ্রমিক, দিনমজুর, প্রবীণ নাগরিক, দুস্থ ব্যক্তি ও অন্যান্যদের জন্য দিল্লি, মুম্বাই ও বেঙ্গালুরুতে লকডাউনের সময় খাবার সরবরাহের সিদ্ধান্ত নিয়েছে। ১৫ দিন ধরে খাদ্য সরবরাহ কর্মসূচিতে ৩৯ হাজারেরও বেশি খাবার প্যাকেট সরবরাহ করা হয়েছে। ইতিমধ্যেই মুম্বাইয়ে খাবার প্যাকেট সরবরাহ শুরু হয়েছে। আজ থেকে বেঙ্গালুরু ও দিল্লিতে এই কাজ শুরু হবে। স্থানীয় স্বেচ্ছাসেবী সংস্থাগুলির সহায়তায় দুস্থ-দরিদ্র মানুষকে খাবার প্যাকেট সরবরাহ করা হবে।
কোভিড-১৯ রোগীদের জন্য চিকিৎসা সরঞ্জামের ব্যবস্থা : মন্ত্রকের এই দুটি রাষ্ট্রায়ত্ত সংস্থার পক্ষ থেকে ৩৯টি অক্সিজেন সিলিন্ডার, ১টি অক্সিজেন কনসেন্ট্রেটর এবং বাইটেট মেশিনের বন্দোবস্ত করা হয়েছে। এই সমস্ত চিকিৎসা-সামগ্রী নতুন দিল্লির একটি স্বেচ্ছাসেবী সংস্থা সহ আচার্য শ্রীভিক্ষু হাসপাতাল এবং স্বামী দয়ানন্দ হাসপাতালকে দেওয়া হবে।
CG/BD/SB
(Visitor Counter : 138
আইনওবিচারমন্ত্রক
শ্রী সত্যেন বৈদ্য হিমাচল প্রদেশ হাইকোর্টের অতিরিক্ত বিচারপতি নিযুক্ত হয়েছেন
নতুন দিল্লি, ২৫ জুন, ২০২১
ভারতের রাষ্ট্রপতি তাঁর ক্ষমতা মোতাবেক সংবিধানের ২২৪ অনুচ্ছেদের এক নম্বর ধারা অনুযায়ী শ্রী সত্যেন বৈদ্যকে হিমাচল প্রদেশ হাইকোর্টের অতিরিক্ত বিচারপতি হিসেবে নিয়োগ করেছেন। দু'বছরের জন্য তাঁকে এই দায়িত্বভার দেওয়া হয়েছে।
শ্রী সত্যেন বৈদ্য, একজন বিএ এবং এলএলবি ডিগ্রি প্রাপ্ত আইনজীবী, যিনি ১৯৮৬ সালের ৩ নভেম্বর থেকে সিমলা জেলা আদালতের সঙ্গে যুক্ত হন। তাঁর ৩১ বছরের অভিজ্ঞতায় ১৯৮৬ থেকে ২০০৯ সাল পর্যন্ত সিমলা জেলা আদালতের সঙ্গে যুক্ত ছিলেন। এরপর ২০০৯ সাল থেকে তিনি হিমাচল প্রদেশ হাইকোর্টে দেওয়ানী, ফৌজদারী, সাংবিধানিক এবং সালিশি সংক্রান্ত বিষয় যুক্ত ছিলেন।
CG/ SB
(Visitor Counter : 112
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৩১ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ২১ কোটি ৫৬ লক্ষেরও বেশি টিকার ডোজ রয়েছে
নয়াদিল্লি, ২৪ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৩১ কোটি ৬২ লক্ষ ৩ হাজার ৫৪০টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ২১ কোটি ৬৫ লক্ষ ৯ হাজার ৯১৬টি ডোজ হাতে রয়েছে।
CG/BD/SB
(Visitor Counter : 134
প্রধানমন্ত্রীরদপ্তর
শ্রী পালোনজি মিস্ত্রীর প্রয়ানে শোকপ্রকাশ প্রধানমন্ত্রীর
নয়াদিল্লি, ২৮ জুন, ২০২২
প্রধানমন্ত্রী শ্রী নরেন্দ্র মোদী বিশিষ্ট শিল্পপতি শ্রী পালোনজি মিস্ত্রীর প্রয়াণে শোকপ্রকাশ করেছেন।
এক ট্যুইট বার্তায় প্রধানমন্ত্রী বলেন,
“শ্রী পালোনজি মিস্ত্রীর জীবনাবসানের খবর পেয়ে আমি দুঃখিত। শিল্প-বাণিজ্য ক্ষেত্রে তাঁর বিশেষ অবদান রয়েছে। তাঁর পরিবার-পরিজন, বন্ধুবান্ধব ও অগণিত শুভাকাঙ্খীর প্রতি আমি সমবেদনা জানাই। তাঁর আত্মার শান্তি কামনা করি।”
PG/PM/NS
(
প্রধানমন্ত্রীরদপ্তর
লোকনায়ক জয়প্রকাশ নারায়ণের জন্ম জয়ন্তীতে প্রধানমন্ত্রীর শ্রদ্ধার্ঘ্য
নতুন দিল্লি, ১১ অক্টোবর, ২০২১
প্রধানমন্ত্রী শ্রী নরেন্দ্র মোদী লোকনায়ক জয়প্রকাশ নারায়ণের জন্ম জয়ন্তীতে শ্রদ্ধাজ্ঞাপন করেছেন।
এক ট্যুইট বার্তায় প্রধানমন্ত্রী বলেছেন;
“লোকনায়ক জেপি-কে তাঁর জন্ম জয়ন্তীতে শ্রদ্ধাঞ্জলি। তিনি ছিলেন একজন অসাধারণ ব্যক্তিত্ব, যিনি দেশের ইতিহাসে এক অনন্য স্বাক্ষর রেখে গেছেন। তিনি জনকল্যাণমূলক উদ্যোগে নিজেকে নিয়োজিত করেছিলেন এবং দেশের গণতান্ত্রিক নৈতিকতা রক্ষায় এগিয়ে এসেছিলেন। আমরা তাঁর আদর্শে গভীরভাবে অনুপ্রাণিত।”
CG/SS/SKD/
(
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহের নির্দেশ অনুযায়ী দিল্লীতে কোভিড-১৯এর চিকিৎসার ব্যবস্থাপনায় স্বাস্থ্য সমীক্ষা, নমুনা পরীক্ষা ও বেসরকারী হাসপাতালে ব্যয় নিয়ন্ত্রণ সংক্রান্ত নানা ব্যবস্থা নেওয়া হয়েছে
নয়াদিল্লী, ১৯ জুন, ২০২০
দিল্লীর জনসাধারণকে নানা সুযোগ সুবিধা দেবার জন্য মোদী সরকার দায়বদ্ধ। প্রধানমন্ত্রী শ্রী নরেন্দ্র মোদীর পরামর্শক্রমে জাতীয় রাজধানী অঞ্চলে কোভিড-১৯এর পরিস্থিতি কেন্দ্রীয় স্বরাষ্ট্র মন্ত্রী শ্রী অমিত শাহ ব্যক্তিগতভাবে পর্যবেক্ষণ করছেন। বিগত কয়েকদিন ধরে তিনি এই বিষয়ে বেশ কয়েকটি বৈঠক করেন। এরপরই তাঁর উদ্যোগে দিল্লীর ২৪২টি কন্টেনমেন্ট এলাকায় গতকাল বাড়ি বাড়ি স্বাস্থ্য সমীক্ষার কাজ শেষ হয়। ২ লক্ষ ৩০ হাজার মানুষের বিষয়ে এই সমীক্ষায় তথ্য সংগ্রহ করা হয়েছে।
দিল্লীতে নমুনা পরীক্ষার ক্ষমতা বৃদ্ধি, পরীক্ষার ফলাফল দ্রুত সংশ্লিষ্ট কর্তৃপক্ষকে পাঠানোর জন্য গতকাল থেকে র্যাপিড অ্যান্টিজেন পদ্ধতি ব্যবহার করা হচ্ছে। ১৯৩টি পরীক্ষা কেন্দ্রে মোট ৭০৪০ জনের নমুনা বৃহস্পতিবার পরীক্ষা করা হয়েছে।
দিল্লীতে ১৫-১৭ জুন প্রতিদিন ৪ হাজার থেকে সাড়ে ৪ হাজার নমুনা পরীক্ষা করা হয়েছিল। শ্রী অমিত শাহের নির্দেশে এই নমুনা পরীক্ষার পরিমাণ দ্বিগুন করা হয়েছে।
সাধারণ মানুষকে চিকিৎসা পরিষেবার সুযোগ দেওয়ার জন্য শ্রী শাহ নীতি আয়োগের সদস্য ডঃ ভি কে পালের নেতৃত্বে একটি কমিটি গঠন করেছেন। এই কমিটি দিল্লীর বেসরকারী হাসপাতালগুলির জন্য চিকিৎসার খরচ নির্ধারণ করেছে। আগে যেখানে বেসরকারী হাসপাতালের আইসোলেশন বেডে প্রতিদিন ২৪ থেকে ২৫ হাজার টাকা দিতে হত এখন সেখানে ৮-১০ হাজার টাকা খরচ হচ্ছে। ভেন্টিলেটর ছাড়া আইসিইউ বেডে আগে ৩৪-৪৩ হাজার টাকা খরচ হত এখন তা কমে দাঁড়িয়েছে ১৩-১৫ হাজার টাকা। আর ভেন্টিলেশনের সুবিধাযুক্ত আইসিইউ-এর খরচ আগে ছিল ৪৪-৫৪ হাজার টাকা এখন তা কমে ১৫-১৮ হাজার টাকা হয়েছে। আগে ব্যক্তিগত সুরক্ষা সরঞ্জামের  ব্যবস্থা বেসরকারী হাসপাতালে সংক্রমিতদের করতে হত। এখন নতুন ব্যবস্থায় পিপিই ও ওষুধপত্র ওই হাসপাতালগুলি থেকেই দেওয়া হচ্ছে।
CG/CB/NS
(Visitor Counter : 115
কৃষিমন্ত্রক
কৃষকদের আয় ও উপার্জন বাড়াতে সরকারি পদক্ষেপ
নয়াদিল্লি, ১৯ জুলাই, ২০২২
কৃষকদের আয় ও উপার্জন দ্বিগুণ করা সম্পর্কিত বিভিন্ন বিষয় খতিয়ে দেখতে এবং এ সম্পর্কিত নির্দিষ্ট লক্ষ্যপূরণের জন্য প্রয়োজনীয় কৌশলসূত্র উদ্ভাবন করতে কেন্দ্রীয় সরকার ২০১৬-র এপ্রিলে একটি আন্তঃমন্ত্রণালয় কমিটি গঠন করে। কমিটির পক্ষ থেকে একটি চূড়ান্ত রিপোর্ট সরকারের কাছে পেশ করা হয় ২০১৮-র সেপ্টেম্বর মাসে। ঐ রিপোর্টে বিভিন্ন নীতি অবলম্বন, সংস্কারমূলক পদক্ষেপ গ্রহণ ও কর্মসূচি রূপায়ণের মাধ্যমে কৃষকদের আয় দ্বিগুণ করার কৌশলসূত্র পেশ করা হয়। কৃষিকে একটি মূল্যবান কর্মপ্রচেষ্টা হিসেবে চিহ্নিত করে প্রস্তাব করা হয় শস্যের উৎপাদনশীলতা বৃদ্ধি, গবাদি পশুর উন্নয়ন, সহায়সম্পদের দক্ষ ব্যবহার, উৎপাদন ব্যয় হ্রাস, উচ্চমানের ফলনশীল শস্য চাষের ক্ষেত্রে বৈচিত্র্যকরণ, কৃষকদের জন্য উৎপাদিত পণ্যের প্রকৃত মূল্য বৃদ্ধি, কৃষির সঙ্গে যুক্ত অতিরিক্ত ও উদ্বৃত্ত মানবসম্পদকে অন্যান্য কাজের সঙ্গে যুক্ত করা ইত্যাদি।
মঙ্গলবার লোকসভায় প্রশ্নোত্তরকালে এ তথ্য পেশ করেন কেন্দ্রীয় কৃষি ও কৃষককল্যাণ দপ্তরের মন্ত্রী শ্রী নরেন্দ্র সিং তোমর। তিনি জানান, কৃষকদের আয় ও উপার্জন বৃদ্ধির লক্ষ্যে সরকার বেশ কয়েকটি উন্নয়নমূলক পদক্ষেপ গ্রহণ করেছে। এর মধ্যে বেশ কিছু সংস্কারমূলক উদ্যোগও রয়েছে। এই উদ্যোগগুলির মধ্যে ছিল – কৃষিক্ষেত্রে আত্মনির্ভর প্যাকেজের ব্যবস্থা, ১ লক্ষ কোটি টাকার কৃষি পরিকাঠামো তহবিল গঠন, পিএম কিষাণ কর্মসূচির আওতায় সহায়ক আয় হস্তান্তর, প্রধানমন্ত্রী ফসল বিমা যোজনার আওতায় শস্য বিমা, প্রধানমন্ত্রী কৃষি সিচাঁই যোজনার অধীনে উন্নত সেচ ব্যবস্থা, সকল ধরনের খরিফ ও রবি শস্যের জন্য ন্যূনতম সহায়ক মূল্য বৃদ্ধি, পিএম আশা প্রকল্পের আওতায় নতুন শস্য সংগ্রহ নীতি, উৎপাদন খাতে ঋণ সহায়তার লক্ষ্যে কিষাণ ক্রেডিট কার্ড চালু, কৃষিকে সকল ধরনের আবহাওয়ার উপযোগী করে তোলার লক্ষ্যে নিরন্তর কৃষিকর্ম সম্পর্কিত জাতীয় মিশন, কৃষি সম্পর্কিত কর্মপ্রচেষ্টার সবক’টি ধাপে ডিজিটাল প্রযুক্তির প্রয়োগ, ভারতীয় কৃষি ব্যবস্থায় যুগান্তকারী পরিবর্তন আনতে ড্রোন প্রযুক্তির ব্যবহার ইত্যাদি। এছাড়াও, মৌমাছি পালন, রাষ্ট্রীয় গোকুল মিশন, নীল বিপ্লব, কৃষি বনায়ন, পুনর্গঠিত ব্যাম্বু মিশন সহ আরও কিছু কর্মসূচির কাজও হাতে নেওয়া হয়েছে বলে উল্লেখ করেন শ্রী নরেন্দ্র সিং তোমর।
PG/SKD/DM/
(Visitor Counter : 100
স্বাস্থ্যওপরিবারকল্যাণমন্ত্রক
পর পর তৃতীয় দিন সংক্রমিতদের সুস্থ হয়ে ওঠার সংখ্যা সর্বোচ্চ – ৩৪,৬০২ জন সংক্রমিত সুস্থ হয়ে উঠেছেন
মোট সুস্থ হওয়ার সংখ্যা ৮ লক্ষ ছাড়িয়েছে
সংক্রমিতদের মৃত্যুর হার ২.৩৮ শতাংশ এবং এই হার নিম্নমুখী
নয়াদিল্লি, ২৪ জুলাই, ২০২০
কোভিড সংক্রমিতদের একদিনে সুস্থ হওয়ার সর্বোচ্চ হার তার আগের রেকর্ডকে ক্রমশ ভাঙছে। পর পর তিনদিন এই প্রবণতা দেখা যাচ্ছে। গত ২৪ ঘন্টার হিসেবে ৩৪,৬০২ জন সংক্রমিত সুস্থ হয়ে উঠেছেন – যা সর্বোচ্চ। এর ফলে, দেশে মোট আরোগ্য লাভ করলেন ৮ লক্ষেরও বেশি সংক্রমিত – ৮,১৭,২০৮। যার মাধ্যমে, কোভিড সংক্রমিতদের সুস্থ হয়ে ওঠার হার পৌঁছল ৬৩.৪৫ শতাংশে।
প্রতিদিন সুস্থ হয়ে ওঠার সংখ্যা বৃদ্ধি পাওয়ার ফলে চিকিৎসাধীন সংক্রমিতদের থেকে ৩,৭৭,০৭৩ জন বেশি সুস্থ হয়ে উঠেছেন। বর্তমানে ৪,৪০,১৩৫ জন চিকিৎসাধীন। চিকিৎসাধীন সংক্রমিতের থেকে সুস্থ হয়ে ওঠার সংখ্যার ব্যবধান ক্রমশ বৃদ্ধি পাচ্ছে।
রাজ্য ও কেন্দ্রশাসিত অঞ্চলগুলি কেন্দ্রীয় বিশেষজ্ঞ দলের সাহায্য পাচ্ছে। যেসব অঞ্চলে সংক্রমণের হার বেশি, সেইসব জায়গায় কেন্দ্র এই দলগুলিকে পাঠাচ্ছে এবং অনেক সময় কেন্দ্রীয় সরকার রাজ্য ও জেলাস্তরের আধিকারিকদের সঙ্গে ভিডিও কনফারেন্সের মাধ্যমে মতামত সংগ্রহ করছে। এর ফলে, দেশে সুস্থ হয়ে ওঠার সংখ্যা ক্রমশ বৃদ্ধি পাচ্ছে এবং সংক্রমিতদের মৃত্যু হার কমছে, বর্তমানে যা ২.৩৮ শতাংশ।
কেন্দ্রের পরামর্শক্রমে রাজ্য ও কেন্দ্রশাসিত অঞ্চলগুলি কোভিড-১৯-এর মোকাবিলায় সুপরিকল্পিত উদ্যোগ নেওয়ার ফলে আরোগ্যের হার বাড়ছে। প্রাথমিকভাবে প্রচুর পরিমাণে নমুনা পরীক্ষা এবং বাড়ি বাড়ি গিয়ে সমীক্ষা, সংক্রমিতদের সংস্পর্শে আসা ব্যক্তিকে শনাক্তকরণ এবং সারি ও আইএলআই সংক্রমিতদের প্রতি নজরদারির ফলে এই সুফল পাওয়া যাচ্ছে। এর সঙ্গে সংক্রমিতদের প্রতি যত্ন নেওয়ার পন্থা যথেষ্ট সফলভাবে মেনে চলা হচ্ছে। সংক্রমিতদের মধ্যে কারোর কারোর হাসপাতালে থেকে চিকিৎসা হচ্ছে। কেউ আবার বাড়িতে নিভৃতাবাসে থেকে চিকিৎসকদের পরামর্শ নিচ্ছেন। এর ফলে যাঁদের জটিল সমস্যা দেখা দিচ্ছে তাঁরা সহজেই হাসপাতালের ব্যবহার করতে পারছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/DM